钦定古今图书集成/明伦汇编/氏族典/第513卷 > 《四川通志》 > 郅恽
## 钦定古今图书集成/明伦汇编/氏族典/第513卷 > 《四川通志》 > 郅恽

按《后汉书郅恽传》：“恽字君章，汝南西平人也。年十二
失母，居丧过礼。及长，理《韩诗》《严氏春秋》，明天文历数。
王莽时，寇贼群发，恽乃仰占元象，谓汉必再受命，乃
上书王莽。莽大怒，即收系。会赦得出。建武三年，积弩
将军傅俊礼请之为将兵长史，授以军政，百姓悦服所向皆下。恽耻以军功取位，遂辞归乡里，客居江夏”
教授。郡举孝廉，为上东城门候。帝尝出猎，车驾夜还，
恽拒关不开。明日，恽上书谏，再迁长沙太守。后坐事
左转芒长，又免归，避地教授，著《书》八篇，以病卒。子寿。